 **ООУ „Гоце Делчев’’- Општина Аеродром**

Согласно Планот за одржување на настава во основните училишта и Протоколот за постапување на основните училишта во Република Северна Македонија за реализација на воспитно-образовниот процес со далечинско учење во учебната 2020/2021 год.Училишниот одбор при ООУ „Гоце Делчев’’- Општина Аеродром на ден 14.09.2020 год. донесе :

**ПРАВИЛНИК ЗА ОДНЕСУВАЊЕ НА УЧЕНИЦИТЕ,НАСТАВНИЦИТЕ ЗА ВРЕМЕ НА НАСТАВАТА НА ДАЛЕЧИНСКО УЧЕЊЕ**

 **КОДЕКС ЗА УЧЕНИЦИТЕ**

* Наставата на далечинско учење (online) настава е организирана настава за ученици со користење на национална платформа предложена од МОН и БРО,
* Оnline часот е организирана воспитно-образовна активност а не забава,
* Иако наставата се одвива дома пред компјутер ти си ученик, биди примерен ученик
* Часот е временски ограничен затоа почитувај го времето
* Создади си свое катче за следење на часот,работи самостојно ,
* Културните навики стекнати дома и на училиште примени ги и на оnline часот,
* Не ги исмејувај наставниците или соучениците ако направат некоја техничка или јазична грешка,
* За да бидеш одморен за утрешниот час легни си на време,
* Стани на време за да не доцниш на часот,почитувај го распоредот на часови и однесувај се како да си на училиште ,облечи се пристојно
* Иако си дома ти си на час,немој да јадеш ,правилно користија ја паузата меѓу часовите за малку одмор,мал оброк
* За време на часот седи на стол не лежи во кревет,
* Слушај внимателно и следи ги упатствата на наставникот ,дружењето со соучениците остави го за подоцна,
* Опцијата Chat користи ја за прашања од наставната содржина а не за разговори со твоите соученици,не употебувај навредливи зборови,
* Потруди се брзо и лесно да ги совладаш понудените алатки на платформата,доколку имаш потешкотија барај помош од наставникот или соучениците,
* Примени го знаењето што си го стекнал за време на наставата,
* Најди време за извршување на домашните задачи согласно дадените термини од наставникот ,почитувај го своето но и туѓото слободно време,
* Доколку имаш проблем во следење на наставата извести го на време наставникот или твоите родители да го сторат истото.

**КОДЕКС ЗА НАСТАВНИЦИТЕ**

* Наставниците во училиштето доаѓаат половина час пред отпочнување на наставата
* Оnline часот е организирана воспитно-образовна активност,бидете пристојно облечени и подготвени за работа согласно Кодексот за облекување во училиштето
* Придржувај те се строго до зададениот распоред на часови
* Доколку имате технички проблем со компјутерот или интернет врската веднаш барај те помош од колегите или предметен наставник по информатика, проблемот со конекцијаат веднаш да се пријави и кај Директорот на училиштето
* Понуди помош доколку некој има потешкотија во реализацијата на часот
* Доколку е потребно повеќе пати дајте објаснување на наставната содржина,особено за учениците со потешкотии во учењето
* Бидете умерени во задавањето на домашните задачи,
* Бидете полни со разбирање и толеранција кон учениците бидејќи ова е ново искуство за сите
* Бидете достапни за разговор и соработка со родителите на учениците особено со оние на кои ова им е прво искуство.

Претседател на Училишен одбор

 Весна Василевска